**Önk/6-3/2022.**

**J e g y z ő k ö n y v**

Készült Csongrád Város Roma Nemzetiségi Önkormányzata Képviselő-testületének **2022. április 21-én** */csütörtökön/,* **15.00** órai kezdettel megtartott**3.** (*rendes)* üléséről.

**Az ülés helye:** Városháza Tükörterme

**Jelen van:** Seres Zoltánné elnökhelyettes, Kállai Dezsőné és Seres Natália képviselők,

a polgármesteri hivatal részéről: dr. Barcsi Judit aljegyző, a jegyzői iroda vezetője, Gácsi Szilvia, a gazdálkodási iroda ügyintézője, Szvoboda Lászlóné jegyzőkönyvvezető, a jegyzői iroda munkatársa.

Az ülésről távolmaradt: Petrovics Sándor elnök, Lakatos Attila képviselő

**Napirend előtt:**

1./ Seres Zoltánné elnökhelyettes köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület **3** tagja jelen van.

A testületi ülést megnyitja.

2./ Seres Zoltánné jegyzőkönyv-hitelesítőnek *Kállai Dezsőné* képviselőt javasolja, aki a jelölést elfogadja.

A testület 3 igen szavazattal, egyhangúlag *Kállai Dezsőné* képviselőt jelöli ki a jegyzőkönyv hitelesítésére.

3./ Seres Zoltánné az ülés napirendjére a kiküldött meghívó szerint tesz javaslatot.

A Képviselő-testület 3 igen szavazattal a következő határozatot hozza:

**9/2022. (IV. 21.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete a 2022. április 21-ei ülésének napirendjét és tárgyalási sorrendjét a következők szerint állapítja meg:

1. Csongrád Város Roma Nemzetiségi Önkormányzata 2021. évi éves előirányzat módosítása

2. Beszámoló Csongrád Város Roma Nemzetiségi Önkormányzata 2021. évi költségvetés végrehajtásáról

3. Döntés Május 1-jén tartandó rendezvény megszervezéséről

4. Egyebek

**1. Csongrád Város Roma Nemzetiségi Önkormányzata 2021. évi éves előirányzat módosítása**

*Kérdés, vélemény a napirenddel kapcsolatban nem volt.*

Seres Zoltánné elnökhelyettes szavazásra bocsátja az előterjesztést.

A képviselő-testület 3 igen szavazattal – egyhangúlag – a következő határozatot hozza:

**10/2022. (IV. 21.)roma nemzetiségi önkormányzati**

PÜ-12-7/2022.

**H a t á r o z a t**

Csongrád Város Roma Nemzetiségi Önkormányzata Képviselő testülete megtárgyalta és elfogadja a 2021. évi költségvetésének módosításáról szóló előterjesztést 6.658.095,-Ft bevételi és kiadási főösszeggel, az előterjesztés 1. számú mellékletében foglalt részletezés szerint.

Erről jegyzőkönyvi kivonaton értesítést kap:

1. a képviselő-testület tagjai
2. a gazdálkodási iroda

**2. Beszámoló Csongrád Város Roma Nemzetiségi Önkormányzata 2021. évi költségvetés végrehajtásáról**

Seres Zoltánné elnökhelyettes ismerteti az előterjesztés tartalmát.

*Kérdés, vélemény a napirenddel kapcsolatban nem érkezett.*

Seres Zoltánné szavazásra bocsátja az előterjesztést.

A képviselő-testület 3 igen szavazattal – egyhangúlag – a következő határozatot hozza:

**11/2022. (IV. 21.)roma nemzetiségi önkormányzati**

Pü/12-8/2022.

**H a t á r o z a t**

Csongrád Város Roma Nemzetiségi Önkormányzata Képviselő testülete megtárgyalta és elfogadja a 2021. évi költségvetésének végrehajtásáról szóló beszámolót az előterjesztés 1-3. számú mellékletei szerint.

1. Csongrád Város Roma Nemzetiségi Önkormányzata Képviselő Testülete az önkormányzat 2021. évi költségvetés végrehajtásáról szóló beszámolót

 **6.664.571,-Ft bevételi főösszeggel,**

 **6.408.057,-Ft kiadási főösszeggel,**

 **256.514,-Ft maradvánnyal,**

 **256.514,-Ft eszköz-forrás főösszeggel** elfogadja.

Erről jegyzőkönyvi kivonaton értesítést kap:

1. a képviselő-testület tagjai

2. a gazdálkodási iroda

**3. Döntés Május 1-jén tartandó rendezvény megszervezéséről**

Seres Zoltánné elnökhelyettes tájékoztatja a jelenlévőket a május 1-jén megrendezésre kerülő rendezvényükről.

A több éves hagyománynak megfelelően, a roma lakosság részére a nagy játszótéren szeretnének majálist tartani. A bográcsozás mellett, a 6-14 év korú gyerekek számára - a hagyományőrzés jegyében - cigánytánc kategóriában szerveznek versenyt, a részvevőket édességgel jutalmazzák. A kisebbeknek arcfestésre lesz lehetőség.

dr. Barcsi Judit aljegyző felhívja rá a figyelmet, hogy a Művelődési Központ vezetőjével egyeztessenek a helyszínt illetően, mert a városi főzőverseny és majális helyszíne is a nagy játszótéren lesz.

Seres Zoltánné jelzi, hogy a rendezvényre 400 eFt-ra lesz szükségük.

Gácsi Szilvia, a gazdálkodási iroda munkatársa elmondja, hogy a 2021. évi feladatalapú támogatásból 71.722 Ft megmaradt, amit erre a célra fel lehet használni.

Seres Zoltánné szavazásra bocsátja, hogy május 1.jén szervezzenek főzéssel egybekötött majálist a roma lakosság részére. Ennek finanszírozására az elmúlt évi feladatalapú támogatás maradványát és a 2022. évi költségvetést jelöli meg.

A Képviselő-testület 3 igen szavazattal – egyhangúlag – a következő határozatot hozza:

**12/2022. (IV. 21.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete 2022. május 1-jén főzéssel egybekötött Majálist tart. A rendezvény költségére 400.000,- Ft-ot különít el, melynek fedezete a 2021. évi feladatalapú támogatásból maradt 71.722 Ft, és a 2022. évi költségvetés.

A 400.000 Ft-ot Seres Zoltánné elnökhelyettes és Kállai Dezsőné képviselő együttesen vehetik fel a Csongrádi Polgármesteri Hivatal pénztárában.

Határidő az elszámolás benyújtására 2022.05.31.

Felelős az elszámolásért Seres Zoltánné elnökhelyettes

Erről jegyzőkönyvi kivonaton értesítést kap:

1. a képviselő-testület tagjai,
2. a gazdálkodási iroda

*További hozzászólás nem hangzott el.*

Seres Zoltánné elnökhelyettesaz ülést bezárja.

K.m.f.

 Seres Zoltánné Kállai Dezsőné

 elnökhelyettes jegyzőkönyv-hitelesítő